
m mu n un mánerá 

BALENTE Á PERCURÁ PÁ UN 
CRIMINÁL HÁYÁ SU LUCÁR 

SEN PRISON 


Petra Riek di 16 aña for di Neu- 
Anspach cu un stem miedoso ta ri- 
piti e palabra bou huramento, ken- 
de e solda Andreas Buhlman di 20 
aña ta bisa na su persona: "Mi ta 
hura cu mi no ta traiciona bo. Y si 
encaso toch mi haci esaki, anto bo 
ta haya e derecho pa mata mi!" Pe- 
tra tabata yora ora cu e la ripiti e 
palabra aki. E tabata haya su mes 
obliga di haci e huramento aki. 
Awor Petra ta un di e mucha mu- 
hernan cu mas nan ta comenta ari- 
ba dje, ademas e ta ser respeta pa 
un di e mucha muhernan mas ba- 
lente di Alemania. Su persona ta 
esun cu a percura pa awe e violador 
mas peligroso cu ta comete abuso 
tras di abuso den e bosquenan cu ta 
kedando serca di Feldberg, awe ta 
sera tras di tralinan di hero. 

Petra Riek for di e pueblo chiquito, 
bon bisa a ser avisa bastante tocante 
e peligro cu ta scondi den e bosque- 
nan. Un cantidad di polis ya pa si- 
mannan largo tabata en busca di un 
persona, for di cual solamente nan 
ta supone cu e mester ta un hom- 
ber, pero un homber di forza. Paso- 
bra un hende muher, segun e polis- 
nan, nunca lo ta den un condicion 
asina pa comete un doble crimen. 
Ariba e dia di 8 april 1982 e dos 
mucha muher chiquitonan, Nicole 
di 6 aña y Tanja Handschuh di 4 


aña di edad, dos ruman, tabata na 
caminda pa bai haci un respondi pa 
nan mama na un tienda cu ta ke- 
dando un 400 meter leuw for di 
nan cas. Contento y yen di animo 
e dos mucha muher chiquitonan ta- 
bata pasando e cayanan di Werborn- 
street. Segun calculacion facilmente 
e muchanan aki por a yega cas bek 
den un quarto di ora. 

Pero esaki no a resulta asina. Tam- 
poco nan no a yega cas un ora des- 
pues. Y ora cu e anochi a cuminsa 
ainda nan mayornan no tabata tin e 
minimo idea ta na unda nan por a 
keda. Pero for di tempran caba e 


mayornan di e dos mucha muher 
chiquitonan cu ayudo di nan ami- 
stadesnan, bisiñanan a cuminsa haci 
un buscada na e dos mucha muher 
chiquitonan. "Mas cu mil biaha nos 
a busca den e cayanan y a drenta 
tur e casnan pa mira cu nos no por 
encontra nan, pero nada," e mama 
a conta mientras cu lagrima tabata 
drama ariba su cara tristo. Petra di 
48 aña y Wilhelm Handschuh no 
por a biba pensa cu nan dos yiu mu- 
hernan chiquito a ser victima di un 
gangster sexual peligroso. Pero nan 
no a perde speransa, cada ora y ca- 
da dia cu habri y hasta ora cu e ano- 
chi bolbe cubri ariba e pueblo unda 



Tanja y Nicole e dos victimanan inocente cu no a yega bibo nan cas 

cu nan ta bibando, nan ta manda 
oracionnan na cielo pa nan dos yiu 
muhernan chiquito por regresa cas 
bek. Pero despues e noticia a alcan- 
sa nan, cu e dos muchanan a ser en- 
contra morto. Un noticia cruel cu 
den un solo vez a hinca nan mas 
profundo ainda den nan situacion 
penoso y dolor. Nan a ser haya en- 
tre e plantanan di un mata un cua- 
tro cien metro for di nan cas. E ma- 
ma a haya un shock mientras cu e 
tata pa dianan largo no tabata por a 
pronuncia ningun sorto di palabra. 
Mas di cientos di persona a compa- 
ña e mayornan cual tabata den un 
tristeza profundo na e entierro di 
Nicole y Tanja. Solamente un cruz 
y algun krans ainda ta pone bo cor- 
da ariba nan. E polisnan a sigui mas 
cu cinco cien rastro. Pero ningun di 
nan no a hiba nan pa soluciona e 
crimen. 

Tabata un poco despues di 2'or di 
atardi ariba 19 mei 1982 ora Petra 
Riek, un mucha muher di diezseis 
aña, kende ta emplea na un compa- 
nia di taxi, tabata para banda di ca- 
minda Neu-Anspach cu ta bai pa 
Usingen, enspera di un lift. No, Pe- 
tra a conta awor, miedo e no tabata 
tin. "Ta kende ta bai pensa, ora cu 
bo ta buscando un lift, ariba un cri- 
men cu ya a sosede mas cu seis si- 
man pasa y cual crimen no tabata 
tin nada di haci cu pidimento di un 
lift? E dos mucha muhernan chiqui- 
to ta respondi nan a bai haci toch 
pa nan mama. Y mi asunto ta otro, 
di mi a cuminsa cu pidimento di 
lift. Ademas, semper mi ta mira bon 
prome con e homber cu ta sinta tras 
di stuurwiel ta pa mi haya un idea 
prome cu mi subi un auto!" 

Tras di e stuurwiel di un Ford-Capri 
corra tabata tin un homber grandi 
sinta di 1,90 metro halto, un perso- 
na cu a caba di haya su retiro for 
militair. Su nomber ta Andreas 
Buhlmann. E la keda mira cu un mi- 
rada satisfecho na e mucha muher 
di diezseis aña kende tabata tin 
T-Shirt cu strepi aden y un jeans 


Petra Riek 
a gana e respect ^ 
di un y tur den 
su pueblo 



blauw bisti ora cu e la habri e porta 
di su auto pa Petra. 

"Bo por ta asina bon di duna mi un 
lift te na Usingen?" Petra sin sospe- 
cha nada malo a puntra. E homber 
a sacudi cu su cabez cu ta bon. Y na 
e momento aki tambe Petra lo bai 
encontra su mes den un aventura es- 
pantoso sin cu delanta e por a pen- 
sa. "Mi a subi den e auto, aunque 
mi tin cu bisa cu mi no a confia e 
homber ey mucho. E homber ta 
grandi y fuerte mescos cu un torro. 
Si e tin un mal pensamento den su 
cabez, anto mi sabi cu no tin un 
oportunidad pa mi scapa for di su 
gara. Pero di otro banda mi a pensa 
den mi mes: ai, ta pakico mi mester 
pensa asina malo y preocupa mi ca 
bez. Y ta kico e por haci cu mi ari- 
ba un dia hopi cla yen di solo?" 

Pero loque Petra ningun momento 
por a pensa ta, cu e homber aki ya 
for di tempran caba tabata buscan- 
do un victima. Su corazon tabata 
bati di contento ora cu e la ripara 
Petra para banda di caminda. E la 
para e auto mesora y tan pronto cu 
e mucha muher a subi, e la maneha 
e auto rumbo pa un bosque cu ta 
kedando den vecindario. Yegando 
eynan mesora e la comanda e mu- 
cha muher e siguiente: "Ban mira, 
kita bo pañanan." E homber meso- 
ra despues di a bisa esey a desnuda 


su mes y bisa e siguiente na e mu- 
cha muher: "Si bo haci loque mi ta 
desea di bo, anto mi no ta haci bo 
ningun sorto di daño." Cu tur su 
tranquilidad cu su wowonan di 
monstruo e la keda mira na cada 
movecion cu e mucha muher ta ha- 
ciendo. Pero ni na e momento aki 
Petra no a ser domina pa susto pero 
a tene su mes mas calma cu ta posi- 
ble. Pero ta kico mas e pober por 
haci si e kier keda na bida. E no a 
cuminsa roga na e homber pa com- 
pacion y tampoco e no a yora. E sa- 
bi cu lagrima den un caso manera e 
ta para no tin su valor. Criminolo- 
gennan cu experencia a declara e si- 
guiente: "Den un situacion asina ta 
mihor pa e victima obedece na e 
sex-maniak!" 

Petra a kita su blusa y despues a ki- 
ta su brassiere blanco. Despues e la 
buk pa e los su veternan di e laars 
cu e tabata tin bisti, ela baha su 
jeans y pa un momneto e la keda 
duda cu loque e ta haci ta bon si of 
no. Na cual e monstruo den figura 
di hende a bise e siguiente: "Ban 
mira, ta kico bo ta spera mas, kita e 
ultimo paña cu bo tin bisti ey tam- 
be." Petra a dicidi di haci loque e 
homber a comanda su persona. E la 
kita su ultimo paña cu e tin bisti y 
a pone den e auto. Apenas cu e la 
cai drumi ariba e sienta di e auto cu 
ta habri den un sorto di cama, cu e 

homber manera un torro a laga su 
mes cai ariba dje. 

Torro, asina nan tabata yama e 
homber ey tambe den servicio mili- 
tair. Un di su compañeronan cu ta- 
bata hunto cu ne den servicio mili- 
tair a bisa e siguiente: "E ta ser ya- 
ma asina pasobra continuamente e 
sa pronk cu su miembro sexual y 
tambe pasobra e ta gaba cu e ta un 
homber potente. Pero pa bisa ber- 
dad, nunca te unda cu mi sabi, nun- 
ca ningun di nos a yega di mira su 
persona cu un mucha muher. E sa 
sera amistad door di treat esnan cu 
e encontra cu cervez." 

Y tambe Petra tin di gradici cu awe 
e ta na bida, door di a actua mescos 
cu e tambe tin placer den e wega- 
nan sexual cu e la haya su mes 
aden. E la haci igual cu e ta contes- 
ta e amor di e homber, pero esey ta- 
bata puramente comedia. E tabata 
odia e homber cu tabata obliga su 
persona na haci tal weganan for di 
su voluntad. Petra a cuminsa keha 
mescos cu ta disfruta e tabata dis- 
fruta di e wega sexual, aunque cu 
manera su persona mes a bisa, cu e 
tabata tin gana di saca. 

Ora cu e homber a satisface su de- 
seo, e mucha muher balente atrobe 
a usa su cabez y no a corre haci cos 
di loco cu por causa su bida. Mane- 
ra un psicologia di experencia Petra 
a gara su burdugo den un combersa- 
cion. E la cuminsa combersa cu ne 
loque ta interesa su persona como 
mucha muher, tocante di su hobby, 
pero ningun momento e la papia 
ariba e sistema di brutalidad cu e 
homber a haci cu ne. Petra ainda 
por corda kico e homber a bisa su 
persona ora cu ya nan a bisti nan 
paña bek. "E homber a coi mi man 
tene y e la primie asina duro cu por 
poco mi a grita di dolor. E la keda 
mira mi den mi wowo y a bisa: Hu- 
ra mi, cu bo no ta bai reda mi. Y si 
encaso bo haci esaki toch, lo mi ma- 
ta bo, aunque cu mi mester warda 
te ora cu mi sali bek for di prison." 


Petra a duna su palabra cu e no ta 
bai duna keho na polis y tampoco 
cu e lo bai reda su persona di un of 
otro manera. "Na prome momento 
mi no sabi kico pa haci, bai polis si 
of no. Pasobra ta conoci cu den ma- 
yoria caso nan no ta kere bo, ora cu 
bo conta e autoridadnan cu bo a ser 
viola. Semper casi nan ta kere cu ta 
bo mes un persona a entrega bo cur- 
pa voluntariamente na e violador. 
Ademas den tur buki casi bo por le- 
sa cu e juventud di awendia, dia pa 
dia ta desea y pensa mas ariba sex. 
Y si mester pensa cu e la amenasa 
mi cu morto, ya anto mi no por 
nenga cu for di e dia ey mi a biba 
den ansha. Pero tambe mi a cumin- 
sa haya un sorto di verguenza cu an- 
tes mi no tabata conoce. Pasobra 
tur esnan cu ta contra, pa un mucha 
muher den su so pidi un lift lo cu- 
minsa papia y haci redo. Nan lo tira 
e culpa ariba mi persona y bisa: 
bon, si e homber a haci abuso di 
dje, anto te mes tabata kier. Paso- 
bra ta cual mucha muher decente ta 
bai para canto di caminda, para un 
auto y subi cu un homber straña cu 
e no conoce kende e ta, pasobra 
esun cu hunga cu candela, ta kima 
su dedenan. Petra a duda ou e mes- 
ter bai duna cuenta na polis si of 
no. A pasa dia y siman, mientras cu 
e polisnan envano tabata busca e 
criminal cu a asesina Nicole y Tanje 
Handschub. 

Pero despues Petra a cambia di idea. 
"Mi a haya cu e hendenan tin ra- 
zon, pasobra un homber asina sin 
compacion mester ta sera den pri- 
son. Mi a decidi di bai polis. Eynan 
mi a declara cu mi a ser viola y mi 
tabata por a duna e polisnan un bon 
idea con e homber ta parce, su ta- 
maño etc. etc. Un homber grandi e 
ta, manera un gorilla cu un altura 
halto." Petra a bin reconoce e cri- 
minal entre e cantidad di potretnan 
cu e polisnan a pone su dilanti. 
"Esey te. Te mes, mi no ta duda. Ta 
e mes ta e homber!" Petra a bisa 
ora cu e la reconoce e potret ariba 


cual e homber ta para ariba dje. 
No a dura mucho cu polisnan a ar- 
resta e criminal, Buhlmann di 20 
aña di edad. Buhlmann mesora a 
acepta cu ta su persona a comete e 
abuso sexual cu Petra. Ora cu e po- 
lisnan a confronta e criminal cu e 
caso di e asesinato ariba e dos mu- 
cha muher chiquitonan, Tanja y Ni- 
cole, Buhlmann a bira palido. E la 
nenga, pero e polisnan cu tin expe- 
rencia den casonan asina a ripara 
mesora cu nan ta den e bon direc- 
cion. Por ultimo Buhlmann no por 
a trece su palabranan mas y a bisa: 
"Si, tambe den e caso di Nicole y 
Tanja mi ta culpable. Mi a logra asi- 
na leuw di haya e dos muchanan ey 
den mi auto, pasobra mi no tabata 
por a haya un otro victima. Mi no 
tabata por mas contra mi tempera- 
mento sexual!" Buhlmann a ser 
condena cu castigo di prison pa res- 
to di su bida. Y e pueblo unda cu 
Petra ta biba, awe tin un bon pala- 
bra pa e mucha muher aki. Pasobra 
si no ta pa e mucha muher aki e po- 
blacion completo te ainda lo ta bi- 
bando den ansha. Petra a gana e 
simpatia di un y tur pasobra ta gra- 
cia na su persona cu awe e criminal 
ta sera tras di tralinan di hero. 

"Mi por haya un whisky-coke mas/' 
un muher yama Simone Deschaps a 
puntra e waiter mientras cu e la hisa 
su man. Na su manera di papia ta ri- 
parable cu e la bebe bastante caba 
pa e dia ey. E waiter di e bar chiqui- 
to cu ta kedando na Paris a tira un 
mirada ariba e muher y cu un voz 
calma a bise: "Un momento y nos 
lo sirbi bo!" 

Simone Deschaps, no ta un muher 
bunita: e alcohol ya a laga su rastro- 
nan ariba su cara. E tin un nanishi 
un poco largo mientras cu su wenk- 
brauwnan ta pinta, pero sin embar- 
go esey no a haci cu su persona a bi- 
ra un poco mas atractiva. Su mirada 
ta ser corona cu su cabeinan seco y 
tur bruha den otro. Simone tabata 
emboracha su mes den e bar pa e 
problemanan cu tin su persona ocu- 
pa. E ta trahando den un lugar chi- 
quito como cosedor y semper e ta- 
bata un oersona cu ta odia e dianan 
cu ta cai ariba dialuna. Pasobra ta 
ariba e dia ey su compañeranan di 
trabou ta conta otro con bon of 
den ki aventura nan a encontra nan 
mes durante e weekend cu a pasa. 
Por ehemplo, un di e mucha muher- 
nan a conta su compañeranan di 
trabou e siguiente: "Jean por poco 
a lastra mi te ariba su cama. . ." 
E otro mucha muhernan ta cuminsa 
hari di pret, ora cu nan ta conta nan 
experencia di amor cu nan a pasa 
aden. Simone kende tin su 45 aña 
di edad semper ta tene su mes aleha 
for di e otro mucha muhernan. Y e 
tin su motibo pa esey. Su persona 
no tin un aventura ariba e tereno ey 
pa e tambe por conta algo. E no tin 
ningun homber den su bida y nunca 
e no tabata tini uno tampoco. 




Tabata un aña y mei pasa ora cu pa 
prome vez Simone a ripara e symp- 
tononan di su menopauze. Awor e 
ta haciendo uso di e weekendnan 
bebiendo alcohol pa e por lubida su 
tristeza. 

/y Un whisky-coke mas por fabor," 
un homber cu ta sinta un dos mesa 
mas leuw a pidi e waiter. Esey taba- 
ta e di dies whisky-coke cu e hom- 
ber ey a bebe caba. Pero na su per- 
sona no tabata riparable cu e tin ba- 
stante alcohol den su curpa caba. E 
cantinero y tambe e waiternan co- 
noce e homber ey caba. E ta dokter 
Ives Evenou, un tempo conoci co- 
mo un dokter hopi popular di Paris. 
"Nos lo sirvi bo un vez!" un di e 
waiternan a conteste mientras cu di 
un manera pura e la camna bai na e 
mesa unda cu e dokter ta sinta. 
Dokter Ivenes Evenou, kende a ca- 
ba di cumpli su di cincuenta aña, ta 
un persona cu ta bebe hopi. Pero no 
pasobra e tin cualquier preocupa- 
cion of tristeza, no, solamente paso- 
bra e ta fada su mes mucho hopi. 
Semper e tabata tin un bida bon y 
ademas e tabata tin un señora hopi 
bunita cu cual semper e la hiba un 
bida yen di felicidad. Te cu ariba un 
dia su señora a sera conoci cu un 
otro homber y a perde su corazon 
na e homber ey y a pidi su divorcio. 
E palabra aki ainda ta resona den su 
horea: /y Pero ta con bo señora por a 
bandona bo anto pa un homber 
Aleman," e bisiñanan a bise ora cu 
e la caba di yega su cas. E la divor- 
cia y a cuminsa traha ariba su mes 
como dokter di hende muher. No a 
dura mucho cu su popularidad co- 
mo dokter di hende muher a cu- 
minsa corre rond di Paris completo. 


Un y tur cu tabata tin un poco pla- 
ca tabata bai tuma tratamento ser- 
ca dokter Ives Evenou. Mas despues 
e la sera conoci cu Marie-Claire, un 
mucha muher cu tabata diezocho 
aña mas joven cu su persona. Un 
mucha muher bunita cu cabeinan 
preto y un wowo bruin scur cu ta- 
bata manda su miradanan admira- 
ble. E la traha un compromiso cu e 
mucha muher ey. 

"Mi kier casa cu Ives Evenou," 
Marie Claire ariba un dia a sorpresa 
su mayornan kendenan ta hende ri- 
co. 

y/ Mi yiu, mihor bo pensa bon pro- 
me cu bo tuma un decision. Nos no 
ta bisa bo esaki por nada, pero e 
homber ey ta mucho mas bieuw cu 
bo," su mayornan preocupa a bise. 
Pero Marie-Claire no kier tende na- 
da di conseho. Su decision ya a ser 
tuma. Y asina tambe nan a bin casa 
cu otro. E tabata un bruid hopi bu- 



Simone Deschaps 

Marie-Claire a kere envano den e amor di 
su casa 


mta mes, na unda por ser bisa cu 
mitar di Paris tabata presente como 
invitado. Marie-Claire a ricibi un su- 
ma di placa hopi grandi mes como 
regalo di su mayornan. For di e dia 
ey tambe e dokter su trabou a bai 
atras. E la cuminsa bebe y usa dro- 


ga. E no tabata por a tene su man 
na cas mas y tabata mishi cu tur e 
muhernan casi cu sa bai serca dje pa 
consulta. No a dura mucho tempo 
cu ningun hende muher no tabata 
kier a bai serca e dokter ey mas sin 
cu nan ta den compania di un otro 
hende. Por ultimo tur su paciente- 
nan a bandone. Evenou su bon 
nomber como dokter a cuminsa ba- 
ha. No a resta e dokter nada otro 
mas di sera su lugar na unda e ta 
practica su trabou. Mientras tanto e 
dokter a keda biba cu su señora na 
nan castillo luhoso ''La Maison des 
Pages de la Pompadour" na rand di 
Paris. Parti abou den e castilloeta- 
bata practica su trabou, mientras cu 
parti ariba e tabata bibando cu su 
famia. A cuminsa bira cu tur anochi 
Ives Evenou tabata sali for di cas pa 
e bai na un bar of un otro caminda 
pa e bebe. E waiter a aserca e mesa 
di Simone y tambe di e dokter cu e 
whisky-coke cu nan a ordo. Simone 
a keda mira den su glas pa despues e 
pone na su boca ora pa casualidad 
su mirada a encontra cu e dokter, 
kende net na e momento ey tabata 
hisa su glas. "Salud," e la bisa. Un 
sonrisa a aparece ariba e cara di Si- 
mone. "Salud," Simone a conteste 
bek. Nan tur dos a cuminsa bebe 
for di nan glas y tabata na e mo- 
mento ey cu Simone Deschamps 
kende ta bibando ariba un camber 


chiquito a sera conoci cu e dokter. 
E mes un anochi ey Simone a hiba 
e dokter cu ne na su camber chiqui- 
to y a bira asina su amante. 

"Bo tin cu bin biba serca mi na 
cas," e dokter pa su mayan mainta 
a tuma e decision. "Bo mester biba 
serca nos," Evenou a bolbe bise. 
Simone a coi e poco cos cu e tin y a 
bai cu e dokter den su auto rumbo 
pa su castillo. "Esaki ta mi asisten- 
te nobo, Simone," e dokter a pre- 
sente na su señora. "Bo asistente 
nobo?" Marie Claire a bisa asombra. 
"Pero bo oficina no ta funciona 
mas toch!" "Sera bo boca. Mi kier, 
pa bo ser cariñoso cu Simone y 
tambe pa bo dune un bon trato." 
Marie-Claire, kende tin miedo di su 
casa, a sacudi cu su cabez cu ta bon 
y a duna Simone un man. "Mi ta 
contento di por sera conoci cu bo." 
"E mes un palabra aki mi tambe tin 
di bisa bo," Simone a contesta. 
Simone a haya un camber parti 
abou den e castillo. Y ora cu anochi 
su señora pega soño, e dokter poco- 
poco ta baha abou y ta bai serca Si- 
mone na unda nan ta drenta com- 
pleto den e mundo di amor cu otro. 
"Simone, mi ta stima bo hopi, pero 
mi señora ta un strobacion den nos 
caminda," Evenou a murmura den 
horea di su amante. "E ta un piedra 
den nos caminda. Bo mester mate." 

Ives Evenou e dokter criminal 


Simone a spanta ora cu e la tende e 
palabra ey. "Pero esey si mi no por 
haci!" "Bo no ta stima mi anto?" 
Evenou cu un voz di amenaza a 

puntre. "Si, mi ta stima bo." 

Dos dia despues Evenou y Simone 
den oranan di atardi ta sinta den un 
cafe. "Y kiko ta bo pensamento 
awor di loque mi ta desea di bo," e 
la puntra Simone. "Of mi amor no 
tin di e tanto valor ey pa bo?" Sin a 
bisa un palabra Simone a lanta y a 
bandona e cafe. Despues di diez mi- 
nuut e la bolbe regresa y a bolbe or- 
do un whisky-coke. Mientras cu e 
cantinero tabata ocupa cu traha- 
mento di e whisky-coke, Simone a 
habri su tas y a laga Evenou mira un 


puñal, cual puñal e la caba di cum- 
pra na un tienda cu ta experta nan 
mes ariba armanan asina. Evenou a 
coi e man di Simone tene y a cu- 
minsa caricia su man. 

"Awe nochi. ora cu e telefoon di cas 
resona, bo ta bin ariba y bo ta ha- 
cie," e dokter a comande. "Salud 
ariba nos amor." Tur dos a hisa nan 
glas na halto. Cu un hari chiquito 
ariba su cara Evenou a bisaSimone 
e siguiente: "Nos amor ta ariba e 
caminda di triunfo." 

Hunto nan a yega na e castillo y 
Evenou a bai mesora ariba den su 
camber. Marie-Claire tabata conten- 
to, pasobra su casa tabata den un 
bon humor. E no tabata tin ni un 
solo pensamento malo di e homber 
cu ta su casa. "Laga nos bebe algo 
hunto," Evenou a bisa su señora y a 
cuminsa hunga cu su cabei. "Cu 
mucho gusto," Marie a contesta su 
casa. E pareha hunto a bebe un bot- 
ter di biña completo y Marie ora pa 
ora tabata haya mas soño. Evenou a 
hise y a hibe den su camber. Sin cu 


su señora por a ripara algo e la tira 
un poeiro di drumi, den e biña cu e 
la basha pe. Evenou a bai na e tele- 
foon y a drai e number di e tele- 
foon di e camber di Simone y a lage 
resona dos vez. Y despues e la sera 
e telefoon atrobe. 

Un par di minuut despues Simone 
tabata ariba den e camber di e pare- 
ha casa. "Bo tin sigur cu mi mester 
mate?" Simone a puntra mientras 
cu e tin e puñal teni cu su dos man- 
nan. "Nos tin placa bastante pa nos 
por biba felizmente sin cu nos por 
wordo stroba," Evenou a convence 
Simone. E la preta Simone contra 
su curpa y a bise poco-poco den ho- 
rea: "Nos lo bai na Riviera. Mi por 
cuminsa traha eynan atrobe como 
dokter y nos por keda disfruta 
di nqs amor resto di nos bida. Y bo 
ta stima mi toch, Simone?" 

Pa e palabra bunita aki Simone ya 
por a sinti su mes den e mundo di 
felicidad. "Mi ta bai mate," Simone 
a lage sabi. Evenou a camna dilanti 

COMBINA CU EXITOS 
1320 

VOZ Dl ARUBA 


1. Hot Hot Hot 
(Arrow) 

2. Amante cruel, amante infiel 
( Mirtha Perez ) 

3. Disco Shalala 

(Lino & The Hardway) 

4. Te seguiré 
(Lanny Hall) 

5. Mi conquista 
(Vicente Kelly) 

6. De vuelve me 
(Luis Angel) 

7. Vives en mi 
(Pecos Kanvas) 

8. Gee-Gee 
(Lord Boxoe) 

9. Este amor es un sueño de locos 
(Jose Luis) 

10. Disfraza na Banana 
(Casin Giel Triple “S”) 

y hunto nan a bai na e dormitorio 
di Marie-Claire kende tabata den un 
soño profundo. Su cabeinan preto 
tabata iqual cu un mantel preto bu- 
nita ariba e cusinshi. Su cara tabata 
mustra contento y no tabata parce 
na nada cu Marie-Claire por a sospe 
cha cu e ta ariba e lista di difunto. 
Evenou a lanta e deklo for di e cur- 
pa bunita di su señora y a cuminsa 
kita e botonnan for di su japon pa 
asina e plan criminal cu e tin plania 
no falla. Ora cu e la habri e blusa di 
un forma experta e la cuminsa fula 
ariba e parti di ariba di e curpa di su 
señora y a bisa: "Akinan." E la mu- 
stra ariba un pleki banda di su rib- 
chi y a bisa: "Akinan su corazon 
ta." 

Simone a hiza e puñal y a lage baha 
cu tur su forza ariba e señora di e 
dokter. Aunque cu Marie a bebe e 
remedi pa drumi sin embargo e la 
despierta di e dolor inmenso cu a 
cubri su curpa. "Ta kico a pasa? Mi 
ta sinti un fuerte dolor," e la cu- 
minsa keha. Casi e no tabata por a 
habri su wowonan. 

"Keda bo tranquilo, mi amor, ta un 


mal soño bo ta soñando," Evenou a 
bise cu un tono calma mientras cu e 
la bolbe duna Simone un seña pa e 
bin bek den camber. Simone na e 
momento ey ya tabata para dilanti 
e porta di e camber. Un biaha mas 
Simone a bolbe claba e puñal den e 
curpa di Marie-Claire. E pober mu- 
her a respira su ultimo rosea. Marie- 
Claire a muri cruelmente. 

Manera un homber inocente Eve- 
nou a presenta na polis: "Mi señora 
a ser mata," e la conta cu un stem 
gago. . . "Tabata tin ladron den mi 
cas." 

Pero ora cu Evenou y Simone sepa- 
ra a ser scucha pa autoridadnan po- 
licial, nan a cai den trampa como cu 
cada un tabata conta otro cos. 
"Dokter Evenou a mata su señora," 
e comisario a bisa Simone. Na e mo- 
mento aki Simone kende ta adora 
Evenou cu tur su curpa a cuminsa 
yora. "No, no, e ta inocente. Ta 
ami a haci esey, pasobra . . . paso- 
bra mi ta jaloers ariba su señora." 

Simone y Evenou a ser confronta 
cu otro. Ora cu Evenou a camna 


Pa MEHOR DEN DISCO Y NOVEDADES BISHITA THE MUSIC BOX 



1. Amante cruel amante infiel 

2. Hot Hot 

3. Storia di Joe 

4. Tumba cu acordeon 

5. Dejate amar 

6. Tan adentro de mi alma 

7. Sweet Jacky 

8. Vang me 

9. Mi dushi danza 

10. Sexual healing 

11. Canta pana canta 

12. Compañera 

13. Estare enamorada 

14. Momentos 

15. No hay mal que por bien 
no venga 

16. Goyito Sabater 

17. I Medley 

18. El angel de mi guarda 

19. Wilfrido el mago 

20. Como una estrella 

21. Laga cay 

22. Sigi asina 

23. Mi conquista 

24. Te quiero como te quiero 

25. La hija y la mama 

26. Las indias de Bani 

27. Words 

28. A lo loco 

29. Una pausa 

30. Soca cumbia 


Mirtha 
Arrow 
Pierewietje 
Los Pimentosos 
Guillermo Davila 
Pecos Kanvas 
Koely 
Cherry 

Version Original 
Marvin Gaye 
Unicornio 
Danny Rivera 
Lani Hall 
Julio Iglesias 

Henry Fiol 
El gran combo 
Andy Montañez 
Oscar D' Leon 
Willy Chirino 
Tommy Olivencia 
Grupo Maya 
Triple "S" 

Los Pimentosos 
Lupita D'Allesio 
Bonny Cepeda 
Johnny Ventura 
F.R. David 
Conjunto Quisqueya 
Rubby Haddock 
Grupo Maya 


drenta paden Simone a corre bai 
serca dje y bisa bou di yoramento: 
"Mi amor, mo amor," y a saca su 
man pa Evenou. Pero Evenou di un 
manera bruto a los for di dje y a 
bisa: "Mi no ta comprende, ta kico 
e muher slons aki kier di mi." su 
voz tabata resona frieuw ora cu e la 
bisa esaki 

"Slons?" Simone a ripiti e palabra 
ey atrobe. "Slons? . . . Pero mi a 
mata su señora, pasobra ta su perso- 
na a comanda mi pa haci esey!" 
Simone a duna un declaracion com- 
pleto. Diezsiete luna despues su 
condena a cai. Pero Simone Des- 
champs tabata sinta su so den e 
banki di acusado. Dokter Evenou a 
muri. Durante cu e tabata den pri- 
son sperando pa nan caso bin dilan- 
ti corte e la fallece pa medio di un 
tumor den cabez. 

Aunque cu su abogado a pleita pe 
cu su cliente solamente a actua co- 
mo cu e tabata esclaviza pa e amor 
cu e tabata tin pa e dokter, corte a 
condena Simone cu castigo di pri- 
son pa bida largo. 

E ANOCHI IDEAL PA 
LADRONICIA 


Tabata un anochi ideal pa un la- 
dron. E cielo tabata preto y scur. 
Un biento duro tabata suplando 
mientras cu den vez en cuando un 
lamper ta cortando na cielo sigui pa 
resonamento di un strena. 

E awacero cu ta cayendo ta percura 
cu e polisnan no por patrulla mane- 
ra ta nan deber. Bou di un portal di 
un cas, dos homber ta para pa scon- 
de pa e awacero. Nan bista tabata 
dirigi ariba un cas cu ta kedando 
otro banda di caminda. E homber 
di mas grandi a ofrece esun mas chi- 
quito e mitar di cigaria cu e ta hu- 
mando. 

"Bo mag di dal un huma, mi yiu, 
esaki ta bon pa calma bo nervio,'' e 
la bisa. "No lubida cu dentro di seis 
ora bo ta cumpli diezseis aña. E ora 
ey bo ta bira un homber grandi cu 
por para ariba bo mes un pia ade- 
mas bo por huma cuanto cigaria cu 
bo mes ta haya cu ta bon." 

E yiu homber a tuma un huma y cu 
un cara palido e la keda mira den e 
direccion di e cas otro banda di ca- 
minda. E por a mira e tralinan di 



hero dilanti e bentananan. E palo di 
luz cu ta kedando bandi di e cas ta 
percura pa un poco claridad. 
"Ki ora nos ta cuminsa," e la pun- 
tra su tata. 

E tata a mira ariba su oloshi y a bi- 
sa: "Dentro di diez minuut e securi- 
ty guard cu ta patrullando tin cu 
pasa aki banda. Nunca antes e no a 
tira un mirada den e cura parti pa- 
tras, pero sin embargo bo mester te- 
ne bon cuidou, nunca bo no sa cu 
pa casualidad e por haci esey awe 
nochi. Y como cu hopi di mi colle- 
ganan no sa tene çuenta cu esey, 
hopi biaha nan sa cai den trampa. Y 
kico mi a siña bo mi yiu, tocante di 
hortamento?" "Cu bo mester plania 
henter e robo bon prome cu bo de- 
cidi na actua," e mucha homber a 
contesta cu un voz mescos cu ta su 
les e ta bisa. 

"Correcto mi yiu. Bo sa botrabou, 
pero awor ta e practico tin cu duna 
prueba cu mi tin razon si of no. E 
joyero ey ta un idiota! Un homber 
bobo y kens! E la pone trali di hero 
dilanti su bentana y un alarma auto- 


matico den su joyeria. Pero e la lu- 
bida cu den su cura parti patrastin 
un sorto di edificio, na unda cu pa 
medio di e dak facilmente bo por 
penetra paden, pa despues sin cu 
ningun hende por mira bo, bo por 
kibra e muraya y drenta paden. Ai 
no, ta kere e ta kere cu e ta un 
homber sabi. E security guard ta pa- 
sando awor, bo ta mire?" Nan a ke- 
da mira na e homber cu ta cum- 
pliendo cu su deber. E la paga su 
flashlight y a lusa ariba e candalnan 
cu ta colga na e trali di hero, des- 
pues e la laga e claridad skerpi di su 
flashlight lusa den e showcase y des- 
pues e la sigui su caminda. 

"Awor, nos por cuminsa - un mo- 
mento! Ata un otro ey atrobe!" e 
tata a bisa. Un polis a pasa den e 
caya na e momento ey, pero des- 
pues di mei minuut mas laat e tam- 
be a desaparece den e scuridad. 
"Awor si mi ta kere cu nos por cu- 
minsa actua y cuminsa cu nos tra- 
bou," e tata a bisa. "Nos ta crusa 
caya y camna un poco y nos ta bol- 
be bek pa despues nos drenta den e 

cura parti patras." Y mientras cu 
nos ta camnando nos ta combersa 
cu otro, pasobra dos hende homber 
cu ta camna sin combersa cu otro, 
mesora ta ser sospecha cu nan tin 
intencion di haci algo. Bo a com- 
prende mi, mi yiu?" E yiu homber 
a grawata na su frente y despues a 
contesta: "Si, papa. Mi a compren- 
de." "Ban mira, laga nos trata awor 
na logra e posibilidad pa bin na pla- 
ca. Pasobra pa bin na placa, ta tres 
posibilidad so ta existi. Di prome, 
bo por hereda un suma grandi, pero 
mayoria vez sa sosede cu ora bo tin 
un famia rico, cu esaki no kier muri 
pa caba y e ora ey bo ta perde hopi 
tempo. Y ora bo mester percura pa 
e persona cu bo ta conta ariba dje 
haya su morto, anto ainda bo no ta 
cla, pasobra bo tin chens cu bo por 
cai den trampa, pa despues bo bai 
sera pa resto di bo bida. Bon laga 
nos ban tranquil awor pa ningun 
hende no sospecha algo. Tambe ho- 
pi hende ta di opinion," e tata a si- 
gui bisa, "cu tambe un hende por 
bin na placa door di traha. Pero 
esey ta un mentira grandi cu a ser 
inventa pa esnan cu tin un cantidad 
di placa den nan poder y solamente 
ta spera cu nan por rende nart placa 
un poco mas. Ai no, e hendenan ey 
ta sorto di capitalista cu solamente 
ta trata pa haya tur nan deseo cum- 
pli. Y kico mas ta sobra nos awor? 
Awel, ta for di esaki mi a haya e les, 
cu pa medio di trahamento bo no 
por bini nunca na e placa cu bo 
kier." E tata pa un momento a keda 
keto. Despues e yiu homber a kibra 
e silencio bisando e siguiente: "Bo 
tin razon papa, ta placa so ta rende 
placa." "Mi ta contento di tende 
esey for di bo, mi yiu. Bo a com- 
prende bon kico mi kier meen. Bon, 
nos a yega na e entrada di e cura 
parti patras. Nos ta para un momen- 
to, y nos ta mira rond cu tur cos ta 
o.k., pero si na un manera sabi, pa 
ningun hende no ripara nada cu nos 
ta planiando pa horta. Nunca bo'n 
sabi, for di unda un hende por ta 
mira bo y bai reda nos. Ya, tur cos 


ta bon, nos ta drenta den e cura 
awor. Y si un hende mester bin y 
mira nos, kico nos mester bisa of 
declara? e tata a puntra su yiu hom- 
ber. "Nos tin cu bisa, cu nos mes- 
ter urina of haci algo di urgencia. 
Y esey no ta nada di malo, cu nan 
por castiga nos cu prison." 

"Bo ta hopi bon mes, mi yiu," e ta- 
ta a bisa cu un stem satisfecho. "Pe- 
ro awor nos ta cu nos dos so sola- 
mente. Bo ta mira e trapi ey, mi 
yiu?" "Si, papa." 

"Awel, esey nos ta cohe." 

Nan a camna den e cura y a bai na e 
trapi, cual ta colga cu cadena sera 
na candal pega den e muraya. 
"Awor mi yiu, bo ta bai haya un 
ehemplo, cu sorto di hendenan rico 
asina ta quivoca si nan ta kere cu 
nan ta sabi. Pasobra e persona cu a 
pone e trapi ey, si e no ta asina bo- 
bo, e mester a pensa den su mes: Cu 
un hende cu no mester di e trapi ey 
no ta cohe. Pero cu un hende cu si 
por haci uso di e trapi ey, aunque 
cu e ta na candal, lo cohe. Com- 
prende mi bon, pasobra ta pakico 
anto toch nan ta pone na candal? 
Pasobra nan ta rico berdad, pero 
den nos caso si nan lo falla y nan lo 
keda bobo. Pone bon atencion 
awor kico mi ta bai haci, mi yiu." 
E tata a saca un lenso, y conope 
den e buraco di candal y cu un solo 
ranca fuerte e la habri e candal. "Bo 


a mira awor, bo mester pone bon 
atencion si, cu bo tin un lenso di ca- 
lidad fuerte. Tuma mi yiu, coi e tra- 
pi." 

Nan a carga e trapi te na unda e sor- 
to di edificio ta traha y nan a pone 
contra e dak. Nan a subi e trapi, 
nan a kita e furo di e dak, hala e 
trapi na halto, y lage baha den edifi- 
cio y a desaparece paden. Yegarido 
paden, e tata a saca un flashlight for 
di su saco y a dirigi e luz den un hu- 
ki. Bou di un saco bieuw ta tin un 
martieuw pisa, un beitel y un breek- 
ijzer. "Preparacion, ta nifica tur cos 
ora bo kier comete un robo correc- 
to," e tata a bisa. "Den e ultimo si- 
mannan, un pa un mi a trece nan 
aki den. Pasobra e ta duna un mal 
impresion si bo mester camna cu 
nan durante e oranan di anochi," e 
tata orgulloso a bisa su yiu. "Mira, 
esey ta e lugar, unda cu nos por pa- 
sa door di e muraya. E doñonan 
mayoria parti ta percura pa e mura- 
ya parti paden ta bon fura cu ce- 
ment, pero e muraya parti pafor, pa 
añanan largo nan por lage asina. Bo 
a comprende awor mi yiu, ta con 
un hende normal por bin na placa?" 
"Si; papa, pa medio di kibra un lu- 
g; r y horta." "Correcto, mi yiu. 
IV., ta mira caba cu den futuro lo bo 
bira un homber cu lo logra e mane- 
ra pa bin na placa. Bo ta mira e tra- 

bou di pleistermento aki, e lo los fa- 
cilmente. Y e blokinan parti patras 
tambe. Pasa mi e barra di hero ey 
un rato, mi yiu." E tata a los e pro- 
me bloki for di e muraya y a kita su 
yiu for di dje kende a tene su man. 
"No stroba mi, mi yiu. Ta kico a 
pasa bo, of ta kico bo kier?" "Pa 
nos stop papa. No ta mihor . . ." E 
tata a drai su mes y a keda mira su 
yiu cu un cara asombra. "Pero esaki 
si ta di mas . . . Ta for di ki dia bo 
ta papia encontra di loque mi kier 
haci. Aki un par di ora, si ta pa mi, 
bo por wel di pensa of haci kico cu 
bo kier. Ora bo cumpli bo diezseis 
aña di edad. Bo a comprende mi?" 
"Si papa," su yiu homber a contes- 
ta cu un voz timido. "Papa, nos ta 
coi e joyanan den e showcase tam- 
be?" "No. . . pero ta con bo ta bo- 
bo asina! Un burico mes sa cu nos 
no por haci esey. Ta solamente es- 
nan cu no tin experencia lo horta 
joya, pasobra e ora ey bo tin cu 
bende nan bou di prijs, ademas bo 
ta corre e risico cu bo por ser reda 
na polis. No, ta placa so nos ta bai 
cu ne y nada di joya. Pasa mi e bei- 
tel un rato mi yiu, ban mira, haci li- 
her. No un risico asina si, mi no ta 
tuma pa coi e joyanan tambe," e ta- 
ta a bolbe bisa. Purba hinca bo ca- 
bez den e buraco un rato. E ta dren- 
ta?" Un rato despues e mucha hom- 
ber a bisa e siguiente: "Si, papa. Mi 
cabez por drenta den e buraco." E 
tata a kita un dos bloki mas, y e ta- 
ta cu su yiu homber despues por a 
drenta pa medio di e buraco den e 
muraya den e joyeria. Cu tur su cui- 
dou e tata a cuminsa fula na e caha 
fuerte. Despues e la usa e barra di 
hero. Cu un desordo e metal a per- 
de contra e barra di hero. Un sonri- 
sa a aparece ariba cara di e tata. 
"Asina, awor mi yiu bo ta bai haya 
e prome practico den sorto di tra- 
bounan asina. Y como cu ta prome 
biaha cu bo ta haya bo confronta 
den sorto di trabounan asina, bo 
mag di fula den e caha fuerte prome 
cu mi. Y . . . kiko bo ta fula ey den, 
mi yiu?" "Placa, papa." 


"Correcto, placa. Haha Bo a kere cu 
talvez nan ta warda pisca den nan 
kassa?" e tata hariendo a ountra su 
yiu. "Tin hopi pláca ey den?' 
"Un par di paki, ta parce mi, pana." 
"Kita for di eynan, bo no tin idea 
ainda di placa. Bo a mira . .. algun 
placa mara den otro. Y nan ta mas 
cu cincuenta paki di papel, segun 
mi por fula nan. Mi yiu, bo por bai 
cumpra e motorcycle cu bo kier 
mayan. Tene bon cuidou awor — y 
por fabor, mira pa bo no toca nada 
cu bo man. Nos hermentnan di tra- 
bou nos lo hibanan cu nos. Ban mi- 
ra, sali for di e buraco trobe!" E ta- 
ta a spera te ora cu su yiu homber a 
sali afor. Despues e tambe a sigui su 
yiu homber. "Caramba, hende sa ta 
kens tin biaha," e tata den su mes a 
pensa, "hopi negociante anochi sa 
saca e placanan for di e caha fuerte, 
figura cu mi no a encontra nada den 
e caha y tur mi trabou por nada. Pe- 
ro ta cual trabou no tin nan risico 
cu nan?" Un pa un nan a baha abou 
for di e trapi. "Caramba,” e tata a 
bisa su yiu, "esaki ta un di e anochi- 
nan mas precioso cu tin. Un poco 
rato prome nos tabata bashi y awor 
nos por bisa, cu nos saco ta yena cu 
placa. Y no tin nada mas dushi na 
mundo cu placa." Ora nan a yega 
abou, e tata a bisa su yiu homber e 
siguiente: "Awor nos ta bolbe pone 
e trapi bek na su lugar. Den sorto di 
trabou asina, tur cos mester bai na 
ordo. Ademas pa nos ta mihor, cu 
polis ser alarma den oranan di main- 
ta." 

E la bolbe mira ariba su oloshi y a 
bisa: "Caramba, dentro di dos ora 
bo ta cumpli diezseis aña! Ora nos 
yega cas, nos lo lanta bo mama, be- 
be un poco koffie y conta e placa- 
nan. Placa pa placa nos lo conta cu 
tur nos tranquilidad. Y bo mama 
mag keda tambe, basta cu e por sera 
su boca. Ban mira, laga nos somenta 
for di akinan! No tin nada mas cu 
por bai malo awor." 

Cu un cara contento e tata a bolbe 
coi e caya sigui pa su yiu homber y 


pa sorpresa di e tata nan camna bai 
directamente ariba cuatro polis cu 
tabata spera ariba nan. . . 

E huez a keda mira e testigo pa un 
rato sin papia nada. Despues e la 
puntra: "Bon, ta asina henter e 
asunto aki a tuma lugar anto?" 
"Si, señor huez," e yiu homber a 
contesta. "Delanta mi a avisa e in- 
spector di polis, y ta pa e motibo ey 
tambe a pasa un polis na cual mi ta- 
ta no a dedica mucho atencion na 
dje. Mi por segura bo cu esaki taba- 
ta un decision sumamente dificil pa 
mi, pero mi no tabata tin ningun 
otro manera pa haci pa duna prueba 
contra mi tata. E ta mi tata berdad 
y mi por comprende cu e ta haya su 
mes obliga pa horta, pasobra den 
henter su bida semper e la gana un 
salario miserable ora cu e traha." 
Un sonrisa a aparece ariba cara di e 
huez. "Y, bd ta kere cu bo tata lo 
bai cambia awor y trata na gana su 
placa na un manera honesto?" "Si- 
gur cu si," e mucha homber a knik 
cu su cabez. "Mi tin sigur y mi ta 
convence cu mi tata hamas den su 
bida lo bai horta." 

E huez a tene un silencio y pa un 
momento leuw den su pensamento 
e la keda mira ariba e acusado. Por 
ultimo a aparece un sonrisa ariba 
cara di e acusado y cu un voz ge 
demplo e la bisa e siguiente: "Ai si 
e muchanan di awendia si ta dificii 
pa comprende! Nan no tin e respet 
necesario mas pa nan mayornan! 
Nos traduccion no tin ningun sorto 
di nificacion pa nan y ni nos trabo 
nan no ta respeta mas. Nan ta cla pc 
bai reda bo, mientras cu nan tambe 
por a goza di e placa. Mi a realiza 
caba, nos como tata lo bay haya 
nos mes confronta duro ariba e 
mundo aki den futuro." 

Na final di e proceso e huez a con- 
dena e tata cu un castigo suave, pe- 
ro basta cu den futuro e por demo- 
stra cu e lo por comporta su mes 
bon y ser un bon ehemplo pa su yiu 
homber. 

Ta kende no tin entre nan amigo- 
nan of conocirnan, cu den cualquier 
circumstancia critica cu nan encon- 
tra nan mes aden, pasa loque pasa, 
mester por bin ariba un mentira pa 
scapa nan mes. Cu otro palabra bi- 
sa: Nan no kier acepta cu nan a per- 
de. Nan tin semper nan palabra na 
ora. Asina tambe nos conoce un 
tal Tony kende ta casa cu Isabela. 
Serca e pareha aki tin un belleza di 
un mucha muher ta traha como cria 
di cas. Ariba un dia Isabela a decidi 
di bai haci un bishita serca un famia 
di dje. Tabata den oranan di atardi 
ora cu Isabela a yega cas inespera. 
Ora cu e la drenta su cas y no a en- 
contra ningun hende, por ultimo e 
la decidi di bai mira den e casita di 
e cria. Den e casita cu ta kedando 
enfrente di su cas, e la bin haya e 
sorpresa di su bida. Y loque su wo- 
wo a mira, a pone cu por poco su 
corazon a sali for di su boca. Ariba 
cama su cria ta sinta completamen- 
te desnudo ariba cama. Y pa com- 
pleta obra, su casa Tony, tabata sin- 
ta canto di e mucha muher ariba ca- 
ma! 

"Ta kico esaki ta nifica!” Isabela 
furioso a grita. Tony kende ta un 
homber bibo no a cai den panico, 
pero cu tur su tranquilidad a con- 
testa e siguiente: "Mi amor, talvez 
bo ta pensando malo di mi persona! 
Ta algo hopi otro ta pasando akinan 
di loque talvez bo ta pensa. Tabata 
un mei ora pasa, ora cu mi a ripara 
cu e dos papelnan di mil florin cu 
mi tabata tin ariba mesa a somenta. 
Y como cu ta ami cu Maria so taba- 
ta na cas, no a keda mi nada otro 
mas di sospecha cu ta Maria sola- 
mente por a coi e placa ey. Pero e la 


keda ariba su palabra y ta hura cu 
no ta su persona a haci esey. Y co- 
mo cu durante e ora cu e placa a 
desaparece, e no a sali for di cas, mi 
a bin pensa cu e placa mester por ta 
den su camber, esta si encaso cu ta 
su persona a coi e placa ey anto. E 
la rabia cu mi y a exigi di mi perso- 
na, cu mi no mester perde tempo pa 
busca e placa cu mi a perde. Paso- 
bra segun su persona, su consenshi 
ta limpi. Y ora cu mi a cuminsa bus- 
ca den su camber sin haya e placa, e 
la bisa mi: "Y awor mi ta exigi pa 
bo busca tambe den mi shimis, pa- 
sobra mi no kier pa mayan ningun 
hende bin tira culpa ariba mi pa la- 
dron . . . " E ora ey Maria a kita tur 
su pañanan for di su curpa, p'asina 
di e manera ey duna mi e oportuni- 
dad pa busca e placa entre e paña- 
nan cu e tabata tin bisti. Pero ni 
con cu mi a busca, mi no a haya na- 


(Storia humoristico) 

da. Tabata net na e momento cu bo 
a camna drenta, ora cu mi tabata 
kier a busca bou di e kashinan, pa- 
sobra biento tambe por a wayanan 
ey bou." 

Isabela pa un momento a keda mira 
na su casa y despues a bisa: "Tony, 
mi tin gana di kere bo, pero mi no 
por." Isabela a saca su man y a la- 
stra Tony cu ne dilanti un spiel. 
"Mira den e spiel ey Tony y bo mes 
lo realiza cu bo ta gaña, pasobra bo 
ta mes un suno cu Maria. Y bo por 
duna mi un splicacion ariba esaki 
awor?" 

Tony su wowonan a bira grandi den 
su cabez, e la frega na su frente y 
despues a contesta: "Caramba! 
Esaki si ta di mas! Prome ta e placa 
a somenta misteriosamente y awor 
mi pañanan tambe a sqmente for di 
mi curpa. Bo sa kico Isabeia, e cas 
aki mester por ta spook!" 



Tur momento di dia en busca di lo ultimo den 
noticia nacional y internacional. Corresponsal na 
Corsow, Bonaire, Estados Unidos y Hulanda. 


Ademas servicio directo di telex cu ANP y UPI. 
Edicion Principal: Bolctin informatiuo: 

6:55 mainta 8-9-10-11 mainta 

12:20 merdia 3 - 4 - 5 atardi 

^ 6jl5atardi Cualkierora^iojetin^Ext^ j 

Bo sinta of drumi tranquilmente pa 
sosega bo curpa despues di un poco 
cansamento di curpa como joven. 
Bo pensamento talvez na e momen- 
to ey ta bai ariba un amigo di bo cu 
a conta bo algo tocante nan mayor- 
nan. Pero ora cu otronan a conta ki- 
co nan ta pensa di nan mayornan, 
nan a conta bo algo tambe tocante 
nan mes. Pasobra den mayoria caso 
nan ta conta bo solamente e banda 
malo di nan mayornan y e otro ban- 
da di e medalla mes nan ta lage 
afor. No lubida cu un medalla tin 
dos banda. Si loque bo ta bisa y ta 
haci en cuanto bo mayornan ta re- 
vela loque ta den bo mes mente y 
corazon. Esey ta revela hopi tocan- 
te e clase di persona cu bo ta actual- 
mente. Esey tambe ta duna un indi- 
cacion claro di e clase di persona cu 
talvez den futuro lo bo bai bira. Pa- 
sobra ta costumber di conducta cu 
bo ta desarolla na cas ta bira parti 
di bo gradualmente. 

Tin algun joven cu ta desarolla un 
actitud negativo en cuanto nan ma- 
yornan den casi tur cos. Hopi di 
nan ta kere cu nan mayornan nunca 
no ta trata na comprende nan y ta 
considera nan mayornan como hen- 
denan ouderwets. Un keremento 
asina pronto lo bira un actitud ge- 
neral di rebelion. Si bo no ta frenta 
tal pensamento, esey facilmente ta 
bira un costumber. Esey ta sali na 
cla den bo tratamento cu persona- 
nan pafor di circulo di famia. Y 
prome cu bo por bin na realiza un- 
da bo ta, esey por hiba bo tambe 


den dificultad serio door cu bo no 
ta dispuesto pa obedece ley traha 
pa beneficio y proteccion di e arre- 
glo social. Pero Dios gracia cu sin 
embargo tin hopi otro jovennan cu 
no ta pensa y comportanan asina. 
Nan ta crece y considera nan ma- 
yornan cu respet. Tal jovennan sa 
pakico nos mundo tin tanto difi- 
cultad y kico tin den futuro pa nan. 
Pesey nan no ta bou di presion di 
mal actitud negativo cu otro joven- 
nan tin. Nan ta aprecia cu nan ma- 
yornan a inculca den nan un respet 
pa principio di mas halto di conduc- 
ta humano. Jovennan asina ta res- 
ponde na tal trenamento ademas ta 
hunga nan papel voluntariamente. 
Como resuitado, nan ta aprecia nan 
lugar den arreglo di famia. Y cu rá- 
zon. Un bon relacion ta existi na 
cas. 


Un bon yiu mester por demostra su 
respet y obediencia na su mayor- 
nan. Solamente pone esaki den bo 
mente: Desde cu bo a nace, bo tata 
y mama a percura pa bo diariamen- 
te. Nan a duna bo paña, cuminda y 
cas pa biba den y a paga bo school 
pa bo. Y esaki ta algo cu bo tin di 
keda pa resto di bo bida gradicido 
na nan. Si bo mester a paga un hen- 
de pa haci tur loque bo mayornan a 
haci pa bo desde cu bo a bin ariba 
mundo, esey lo costa bo un suma 
hopi halto, cu nunca di bo bida bo 
por yega na alcansa e capital ey pa 
paga bo mayornan. No tin placa na 
mundo cu lo por yega pa paga nan. 
Bo mayornan ta merece tur bo ca- 
riño y respet pa esey. Pero mas des- 
pues, si bo yega na casa y haya yiu, 
bo mes lo bin comprende y realiza 
cuanto bo mayornan a haci pa bo 


SltVliAK SKACICTKIICK 


Tur sorto di cuminda cu bo tin smaak di come: 

Chicken Platter 
Saté Platter 
Steak Platter 
Skylab special 
Stoba Platter 
Shrimps Platter 

Tur e cumindanan aki bo ta haya nan cu arroz special 
Batata, Banana, Maishi, Awakati 

Situa dilanti di Freezone 

na e mundo aki. Pero pa kico spera 
asina tanto y no mustra bo aprecio 
for di awor caba? Si bo ta paga par- 
ti di e amor cu bo debe bo mayor- 
nan door di demostra respet y obe- 
dencia na nan, anto bo ta mustra cu 
bo ta desarolla pa bira un hende ca- 
paz, un hende di sano huicio, un 
hende cu ta parecia na esnan cu ta 
haci bon pa bo. 

Esey no kier meen cu bo mayornan 
ta perfecto. Nan tambe ta hende 
humano y tambe por comete error- 
nan. Pero bo tambe probablemente 
ta haci mas error cu nan, siendo cu 
bo no tin nan experencia den bida. 
Bo ta critica bo mayornan pa e 
errornan cu nan a haci, y toch ta 
spera pa nan no bisa nada tocante e 
malonan cu bo ta haci? Pa bo ser 
consistente, bo tin cu siña pasa por 
halto di e errornan cu nan ta haci, 
mescos cu nan tin cu pasa por halto 
di hopi errornan cu bo ta haci. Y 
siendo cu nan tin un responsabili- 
dad hopi mas pisá, ta di comprende 
cu tin vez cu nan tambe por falla. 
Sin embargo, loque bo ta kere ta 
fout di bo mayornan den algun caso 
por ta simplemente un punto di bis- 
ta diferente. Ora cu esey ta e caso, 
y bo mayornan a tuma un decision 
firme ariba e asunto en cuestion, ki- 
co bo mester haci? Bo tin cu corda 
cu e decision di bo mayornan no ta 
mescos cu bo decision. 


Bo mayornan ta representa un per- 
sona mas halto den e arreglo cu nos 
Gran Señor a establece y nan tin e 
autoridad ademas e responsabilidad 
cu bo no tin ainda. Pesey, decision 
final den asunto cu ta afecta bo ta 
pertenece na bo mayornan. 

Comprende cu mester tin ordu den 
e arreglo social. Sin ordu, lo existi 
confusio, esta anarquia. Por ehem- 
plo, un matroos no ta dicta na capi- 
tan con pa dirigi un barco, tampoco 
ni hungador di bala no ta bisa un 
manager con pa dirigi e club. Pa e 
motibo aki mester tin ordu den cir- 
culo di famia. 

Ora bo ta desobedece bo mayornan, 
bo ta mustra un falta di respet con- 
tra e arreglo di nos Gran Señor. 
Pero awor un pregunta: Un dia, des- 
pues di yega na e edad legal y talvez 
teniendo un famia di bo mes, bo no 
kier pa bo yiunan mustra bo resoet 
y obedencia? Pesey siña con pa biba 
bou mando di bo mayornan awor. 
Esey lo yuda bo pa cumpli cu mas 
responsabilidad como hende grandi 
y talvez como tata of mama des- 
pues. 

Ademas, di bo ta cria un actitud ne- 
gativo en cuanto bo mayornan, esey 
lo sali na cla den otro cos cu bo lo 
haci despues. Por ehemplo, si bo ta 
traha como empleado, semper lo bo 
traha cu mala gana bou di su auto- 


ridad? Y kico di bo actitud en cuan- 
to bo compañeronan di trabou? Bo 
por haya cu bo persona semper lo 
keha tocante nan, nunca ta gradici- 
nan pa e bon cosnan cu nan por ha- 
ci pa bo. Of si bo ta bai school pa 
siña un ofishi, of bo ta ricibi trena- 
mento na trabou, despues di poco 
siman bo por cuminsa kere cu bo sa 
mas cu e maestro. Tur actitud asina 
facilmente por causa bo tristeza y 
dificultad. Esey por ta e fruta di a 
cria un mal actitud en cuanto bo 
mayornan desde principio Pesey 
acepta e realidad di bida di famia y 
bo lugar den dje. Pero si bo no ta 
acepta bo lugar correcto den bo fa- 
mia durante bo juventud, anto bo 
ta buscando problema pa bo mes. 
Esey no solamente lo afecta bo re- 
lacion cu bo mayornan y cu otro 
hende. Pero tambe durante bo bida 
despues. Bo kier biba pa un tempo 
largo, y realmente disfruta di un bi- 
da di paz y felicidad? Anto duna 
prueba di esey for di awor caba y 
scucha conseho cu bo mayornan ta 
duna bo. Nan ta mas grandi cu bo y 
ya a pasa den bida. Mayan esaki no 
lo duel bo, y bo persona sigur lo 
por goza di e confianza di un y tur. 


Pa un bon Aviso 
pone bo 
propaganda den 


Revista 

TIHO TA HACI MAL DSO DI 
ESM\ CD A PERDE M\ 
CODAZO\ SEBCA SD PEBSOM 


Tino kende ta di Siciiié a decidi di 
bai biba na Alemania pa busca un 
mihor futuro. Y na caminda en bus- 
ca di un poco felicidad y placa e la 
bin haya su mes den un lugar na 
Wurttemberg. Tino ta un joven cu 
bastante tipo. Un persona ariba cual 
cualquier mucha muher por bira lo- 
co su tras. E la bin haya un trabou 
na un firma cu ta bende matrial pa 
traha cas na Stuttgart. Su hefe, Al- 
fred, ya for di e prome siman cu e 
ta trahando a invite pa un fiesta pri- 
va cu e tin na su cas. Inmediata- 
mente Tino a logra e exito serca e 
señora di su hefe. E señora aki su 
nomber ta Anne. Aunque cu Anne 
no ta comprende e idioma italiano 
y Tino solamente sabi un dos pala- 
bra so di alemania, Anne a bin rea- 
liza cu e la bira locamente enamo- 
ra ariba e joven italiano. 

Y for di e dia ey tambe su pen- 
samento tabata dirigi solamente 
ariba Tino. Y Tino no a perde tem- 
po pa provecha di e amor pa Anne. 
Mientras cu su casa Alfred a bai mi- 
ra un wega di bala di un di su team- 
nan favorito, e la ricibi Tino na su 
cas den scondi. Y for di e dia ey 
tambe tur diadomingo ora cu tin 
wega di football y tambe ora cu su 
casa ta bai hunga schaak, e tabata 
ricibi Tino na su cas. 

Y e encuentro amoroso aki a keda 
tuma lugar pa un periodo basta lar- 
go. Te cu ariba un dia Tino a cu- 
minsa fada di e señora aki kende ta 
diez aña mas bieuw cu su persona. 
Ora cu Tino kier a kita for di Anne, 
esaki a cuminsa roga e siguiente na 


su persona: ''Pero mi amor, mi ta 
stima bo y mi no por mas sin bo 
amor. Sin bo amor pa mi e mundo 
no tin valor mas. Tino, permiti mi 
paga bo placa pa bo amor." Tino no 
por a kere su mes kico su oido a 
capta. Y Tino a acepta e placa for 
di Anne. Tur diabierna anochi ora 
cu Tino ricibi su salario y cu Alfred 
tabata hunga schaak, e tabata bai 
serca Anne y e tabata laga e señora 
aki page un suma bastante halto pa 
e oranan cu e tabata brinda su amor 
na ne. Cincuenta y tin biaha hasta 
te cien mark e tabata cobra. Y ma- 
yoria parti e sa cobra un suma hopi 
mas halto ainda cu esaki. 

Asina tambe Tino a bin gana e ex- 
perencia pa promer vez den su bi- 
da, cu den mayoria caso e hende 


muhernan di un poco mas edad, cu 
ta sinti nan mes mucho nan so, ta 
dispuesto pa saca un poco placa pa 
disfruta di un poco amor. Y sin ni 
un tiki di berguenza e la cuminsa 
provecha di esaki. Su prome victi- 
ma — Anne — a ofrece placa pa e 
cumpli cu su deseo. Pero e siguiente 
victima cu e lo conquista, e mes lo 
bai exigi placa. 

E siguiente victima ariba su lista ta- 
bata Margot, e secretaria di su hefe. 
E ta den su cuarenta aña di edad, 
soltera ainda y un flor mihor bisa 
cu a falta un poco di awa. Ora cu 
Tino a conte e mentira cu e ta un 
muher bunita, Margot a lubida ariba 
su timedez y a bira su amante. Mar- 
got tabata bibando su so. Y e no ta- 
bata conoce kico tabata amor, te cu 
ariba e dia cu Tino a aoarece den su 

Tino semper tabata en busca di victimanan cu ta cai inocentemente den gara di amor 


bida. 'Tino, pa bo mi ta dispuesto 
di haci tur cos/' e la bise cu un voz 
amoroso. "Regala mi un auto an- 
to/' Tino na un manera brutal a bi- 
se. Pa un momento Margot no por 
a saca ningun palabra for di su bo- 
ca. "Un auto! Un auto y di biaha 
asina!" Tino a keda mire cu un mi- 
rada di confianza y a conteste: "Si 
mi amor, pasobra si mi haya un 
auto, mi por bai na Italia cu bo y 
presenta bo na mi mama. Y mi a 
priminti mi mama esey. Bo a com- 
prende mi?" "Bo a scirbi bo mama 
caba anto tocante mi persona?" 
Margot a puntra asombra. 

"Si. Mi a scirbie cu mi tin gana di 
casa," e la responde. "Pero mi ma- 
ma a laga mi sabi, cu e tin gana di 
sera conoci cu mi futuro señora 
prome cu e bai di acuerdo. Esey ta 
un costumber di nos na Sicilie. E 
mama mester duna su aprobacion 
prome." "Bo kier meen cu nos me- 
ster casa anto? Pero Tino, no lubida 
cu mi ta binti aña mas bieuw cu 
bo!" "Pero esun cu no sabi esey, no 
ta ripara mes cu bo ta asina bieuw," 
e la murmura den su horea. "Paso- 
bra bo ta mustra hopi mas joven cu 
en realidad bo ta." 

Ariba e dia ey tabata parce cu en- 


verdad mes Margot a perde su tino 
pa semper. E la cumpra un auto pa 
" r ino. 

Kero e lo despierta for di su soño 
amoroso un dia prome cu e tin cu 
sali pa Sicilie. I'larqot a oone un 
fiesta chiquito na e kantoor cu e ta 
traha como despedida pa su collega- 
nan di trabou. "Bo ta bai laga nos 
pa bo bai na Sicilie?" su hefe a pun- 
tre y sin pensa nada malo e la bisa e 
siguiente despues: "Anto bo por a 
haya un lift serca e Italiano chiqui- 
to cu ta traha serca nos. E la retira 
siman pasa for di trabou y e la bai 
cu su auto nobo na Italia." 





"Kico? Tino a retira for di su tra- 
bou? Margot a puntra y a bira pali- 
do mescos cu un hende cu ta den su 
ultimo rosea. 

Su hefe a hari y a bisa: "Esey nos 
no lo mire nunca mas akinan. E la 
conta mi, cu tin un muher cu ta 
corre su tras, pa e casa cu ne. Pa e 
motibo ey e la decidi di hui na tem- 
po, pasina e por goza un poco mas 
di su bida soltero." 

Un y tur cu tabata presente a cu- 
minsa hari y ningun di nan no por a 
comprende e motibo di e lagrima- 
nan cu a aparece ariba e cara di 
Margot. 

Pero Tino no a bai Italia. E la bai 
bishita su tata y su dos rumannan 
homber, kendenan ta trahando na 
Dusseldorf na un lugar di limpieza. 
Tino tabata sinti su mes sumamen- 
te orgulloso y contento y a conta e 
siguiente eynan: "Si bosonan tin e 
mesun capacidad cu mi, anto mi 
por garantiza boso, cu bosonan lo 
por cosecha exito serca e muhernan 
aleman. Y ami a usa mi cabez pa 
asina mi por bin na placa mas liher.' 

Na Dusseldorf Tino durante e perio- 
do corto cu e tabata eynan a sera 
conoci cu un mucha muher, yiu di 
un propietario di un compania gran- 
di, kende ta e futuro heredera di su 
propiedadnan. Nomber di e tata 
casi tur dia sa aparece den e cou- 
rantnan. E tata a keda asombra ora 
cu su yiu muher a presenta Tino na 
su persona. "Bo kier meen cu bo ta 
stima mi yiu muher?" e tata a pun- 
tre y a invita Tino pa un combersa- 
cion entre nan dos. 

"Mi ta calcula, cu bo ta mas tras di 
mi placa cu bo ta stima mi yiu mu- 
her." Tino a hisa su man na halto y 
den un sistema di huramento e la 
bisa: "Bo placa no ta interesa mi." 

E tata kende ya ta un homber di 
edad a hala un huma for di su sigar 
y despues a bisa: "Dentro di tres si- 
man bo visa pa bo keda akinan lo 
caduca, no ta asina?" 

"Pero ya mi a manda un peticion 
aden pa nan verleng e visa, y mi ta 


kere cu nan lo acepta esey." Tino a 
laga sabi. 

E director a hari di un manera falso 
y a bisa: "Mi tin miedo pa bo cu no 
ta asina y cu nan lo pone bo pafor 
di grens como un estranhero inde- 
sea akinan." 

Tino a comprende mesora ta den ki 
direccion tata di e mucha muher 
kier bai. Pero sin embargo e no a 
perde speransa. "Pero prome cu 
esey lo mi casa cu bo yiu muher 
toch y kiko lo sosede e ora ey? Bo 
industria lo perde e ora ey su balan- 

n 

sa. 

E director a hari y a bisa e siguien- 
te: "Pero pa ora cu e momento ey 
yega, ya mi a kita mi yiu muher for 
di mi lista pa e hereda algo." "Pero 
toch pa ley bo mester laga un parti 
di bo propiedadnan ora cu bo muri 
na bo yiu muher," Tino a reaccio- 
na. 

"Correcto," e tata a bisa cu un son- 
risa falso ariba su cara. "Pero esey 
lo ser paga te despues di mi morto. 
Y esey por dura hopi tempo ainda, 
mi amigo." "Y sin embargo," Tino 
kier a sigui bisa algo. 

"Pero sin embargo, lo bo haci bon 
pa somenta mas liher cu ta posible 
for di mi bista," e tata a cai aden. 
"Bo por escohe entre un cheque di 
30.000 mark of mi yiu muher." 
Tino no tabata tin mester di mu- 
cho tempo pa e tuma un decision. 


Trinta mil mark ta un suma hopi 
gordo pa un hende cu ta bini di un 
lugar pober. Pero 30.000 mark lo 
caba liher tambe si un hende tin 
man los. Y Tino ta un sorto di hen- 
de asina. Pero sin embargo Tino a 
decidi di tuma e placa ofrece na su 
persona y bai Sicilie bek. 

E tabata na caminda pa bai Sicilie 
ora cu pa casualidad e la sera cono- 
ci cu Diana Wijnand di Hulanda den 
un discotheek na Aken. Nan a baila 
y no a dura mucho cu nan a cumin- 
za vrij cu otro. Y tabata ya den ora- 
nan di mainta ora cu Tino a hiba 
Diana na su cas den e pueblo hulan- 
des. Pa Diana - esaki no tabata na- 
da otro mas — cu amor den prome 
bista. E promer amor berdadero 
grandi den su bida. Y ta exactamen- 
te oa e motibo aki e la hiba Tino na 
su cas. E mama di Diana kende for 
di e dia cu e la divorcia tabata diri- 
gi su negoshi ariba su mes, tabata 
por a sali bon cu e caracter di e jo- 
ven Italiano. Hasta e la muebla un 
camber pa Tino na su cas. Tino nun 
ca antes no a ser asina bon trata den 
su bida manera e trato cu e la haya 
serca e famia aki. Cinco luna des- 
pues ya Tino a haya su mes con- 
fronta cu algo loque ta di spera. 
Tanto e mama como su yiu muher 
y mas tanto ainda e pastor di nan 
parokia tabata curasha Tino pa un 
casamento. Tino a duda ora a yega 


ESTRELLA SUPERMARKET 

Ta superior den servicio, calidad den 
comestible 

fruta - berdura - beleg pa pan 
carni fresco tur dia 
Haci bo compras na grandi pagando 
barata na 

ESTRELLA SUPERMARKET 

Completamente 
Airecondiciona 

asina leuw y a bisa: "Mi tin miedo 
di mi famia. Mi tin sigur cu nan no 
ta bai di acuerdo cu mi pa casa cu 
un mucha muher cu no ta di Italia. 
Y na mi terra no ta importa nan na- 
da, cu hasta nan por venga algo asi- 
na cu dramamento di sanger. No, 
casamento, enverdad mi tin miedo 
pa aserca mi mayornan cu e peti- 
cion aki." Ora cu e dos muhernan 
a tende esaki un susto a drenta nan. 
"Pero nos no por yega na un acuer- 
do cu bo mayornan?" 

"Imposible," Tino a responde. 
"Of ..." "Of, kico," e mama a 
puntra ansiosamente. "Of, boso lo 
por cumpra mi tata. Talvez e por 
keda contento cu 10.000 florin por 
ehemplo. Un ruman homber di mi a 
yega di haci esey un biaha y e ora 
ey si mi tata a bai di acuerdo pa e 
por a casa cu un mucha muher es- 
tranhero." 

Un alivio a ocupa e mama di Diana. 
"Awel, esey no ta problema," e ma- 
ma a bisa. "Mi ta bai lanta 10.000 
florin for di banco." 

Tino a tuma e placa y a manda bus- 
ca un formulario di casamento. car- 
chinan di invitacion a ser manda y 
tambe e pastor a ser invita. Un can- 
tidad di bebida y coi come a ser ge- 
ordo. No tin nada mas den caminda 
cu por strobe e casamento. 

Pero Tino enverdad ta serio ariba 
un casamento? Ta parce cu si. Pero 
dos dia prome cu nan matrimonio 
mester tuma lugar, Tino a yega cas 
di su mucha muher cu lagrima na 
wowo y bou di yoramento e la con- 
ta e siguiente na mama di su mucha 
muher: "Mi tata a laga mi sa, cu e 
lo laga mata mi, si mi mester risca 
na casa cu bo yiu muher." 


"Pero nos a dune e diez mil florin 
toch," e mama di e bruid a bisa cu 
un stem gago. "Esey si," tabata e 
contesta di Tino, "Pero e kier e do- 
ble di e suma ey." E mama tabata 
por a consola Tino cu e siguiente: 
"No preocupa bo Tino. Bo felicidad 
y di mi yiu muher no tin nada pa 
strobe. Mi ta bolbe lanta 10.000 
florin for di banco." Tino su cara a 
brilla di felicidad. "Awor si mi tata 
y mi rumannan homber tambe por 
bin nos fiesta," e la bisa. 

Tabata parce cu ta henter e pueblo 
a tuma parti na e ceremonia di 
bruid. Kloknan di misa tabata reso- 
na. E pastor tabata spera den e por- 
tal di misa ariba e bruid. E mama di 
Diana tabata yora di emocion. E 
bruid tabata falta solamente un diez 
stap pa nan yega e misa. Paso pa pa- 
so e bruid tabata yegando e misa na 
unda nan lo ser bendiciona como 
homber y muher. Diripiente un 
auto preto cu tirenan lastrando y cu 
un velocidad enorme a corre drenta 
e caya. E auto preto a para dilanti e 
bruidspaar. Tres homber a corre sali 
for di e auto y a ranca e joven italia- 
no for di su bruid y a lastre hibe 
den auto. Tino a cuminsa grita pa 
ayudo y tabata trata na los for di e 
tres hombernan. Tur hende a keda 
manera paraliza. Pero prome cu nan 
por a realiza kico ta pasando y saca 
un man pa yuda Tino ya e auto a 
desaparece for di e caya. Diana a 
perde conocemento y a kita cai 
abou. Un dokter a ser yama y a du- 
na Diana un injeccion. Un polis cu 
tabata den vecindario a corre bai na 
un di e telefoonnan publico mas 
serca cu tabata tin y dentro di un 
corto tempo ya tur caminda na e 


grenspostnan nan tabata tin e signa- 
lement di Tino."Mucho leuw nan lo 
no por yega," e polis cu a core bel a 
bisa den su mes. E mama di Diana a 
laga cancela e sala cu e la huur y es- 
nan cu a presenta pa celebra e fiesta 
di bruid, cu un cara tristo oor a bai 
pa nan cas bek. Pa dianan larqo po- 
lisnan tabata man yen di trabou pa 
busca Tino y su secuestradornan. 
Diana cu un corazon yen di speran- 
za ta spera cu su mucha homber lo 
por regresa sano y salvo bek. E po- 
lisnan a keda patrulla na tur e grens- 
postnan di Hulanda. Despues di dos 
siman porfin e polisnan tabata tin 
exito. Na e grens a para un auto 
preto. E mesun auto den cual Tino 
a ser secuestra. Esnan cu tabata den 
e auto tabata cuatro italiano bon 
contento. "E papelnan necesario 
por fabor," e douane a puntra. Y e 
trampa a cai. Henter e berdad a sali 
na claridad. Tino kende mes tabata 
sinta tras di stuur di e auto, a laga 
nan secuestra su mes pa su mes un 
famia. Nan a plania henter e secue- 
stramento dilanti e misa na un ma- 
nera mas corecto cu nan tabata por. 
"Ta un chansa nos kier haci cu e 
hendenan ey," a ser declara despues 
dilanti corte pa Tino. "Mi ta stima 
Diana y ta mi intencion pa bai bek 
serca dje y casa cu ne. Enverdad, e 
ta e mucha muher di mi bida. Mi 
kier casa cu ne." 

Pero e declaracion di e douane taba- 
ta encontrario di loque Tino a de- 
clara: "Ora cu e auto a para dilanti 
e grens, den ningun caso esaki taba- 
t a parce cu Tino tabata tin e inten- 
cion pa bolbe bek den un corto 
tempo." Tino a ser condena cu dos 
aña di prison. 

HUMOR PA PROTEHA BO SALUD CU 

"LOS WOIS WOIS” 


Un homber burachi sinta den un 
bar a yama e cantinero y a puntre: 

— Bo por ta asina bon di duna mi 
algo cu por drecha mi curpa. 
Mi ta burachi y mi tin cu corre 
auto ainda pa bai cas. 

— Sigur no, mi ta bai duna bo e 

cuenta cu bo debe. 

Un homber pichiri tabata suma- 
mente contento y orgulloso paso- 
bra su yiu homber a logra haya su 
diploma como dokter. E la yama su 
yiu homber serca dje y a dune e si- 
guiente conseho: 

— Mi yiu, mi ta sigur cu bo lo bai 
bira un bon dokter pasobra bo 
mes por traha bo mes un reme- 
dinan. Pero si, percura pa sem- 
per ora bo pacientenan mester 
bolbe bek pa consulta, pa laga 
nan trece nan urina. 

— Y mi tin cu exigi esey di tur e 
pacientenan? 

— Si, mi yiu. Esey ta e unico ma- 
nera cu tin pa bo haya e botter- 
nan bashi bek for di nan atrobe. 

Un señora cu ta muriendo a laga ya- 
ma su casa na su cama di morto y a 
puntre e siguiente: 

— Bo kier priminti mi, di haci bon 
cu mi mama atrobe? Corda bon 
cu ta bo suegra e ta y mi kier pa 
e bin mi entierro. 

E casa tur desgusta a contesta: 

— Ta bon, mi lo haci esey. Pero pa 
mi si tur placer lo kita e ora ey.. 

Un soldad americano a bolbe bek 
na Merca despues di a keda dos aña 
na Vietnam. Su señora a bai encon- 
tre na aeropuerto. Nan a coi un taxi 
y a bai mesora na nan cas na unda 
di biaha nan dos a coi cama. 


Mei anochi a ser bati ariba e porta 
di nan cas hopi duro mes pa un 
homber burachi cu a quivoca su 
mes di cas gritando e siguiente: 

— Ban mira, haci liher y habri e 
porta pa mi drenta paden. 

— Kico esey ta awor? E soldad 
americano yen di soño a puntra. 
Esey sigur ta bo casa. 

— Stop di papia coi kens, su seño- 
ra mitar na soño ainda a bisa, 
mi casa ta na Vietnam. . . 

Un homber tabata comiendo soppi 
den un restaurant ora cu diripiente 
e la bati den su man y a grita cu un 
voz duro: 

— Waiter, waiter, bo kier bin un 
rato akinan? 

— Ta cu kico mi por yuda Señor? 
Ta kico a pasa? 

— Mira, mi a paga cuatro cincuen- 
ta pa e soppi aki, y tin dos mus- 
ca den e tayo ta bringando cu 
otro! E waiter pa un rato a mira 
den e tayo y a contesta: 

— Esaki ta un di nos specialidad- 
nan. 

— Y di ki manera? e cliente a pun- 
tre. 

— Kico mas bo kier, bo a paga so- 
lamente cuatro cincuenta pa e 
tayo di soppi, ademas bo ta ha- 
ya un pelea di lucha liber gratis 
pa mira .... 


— Y kico bo kier pa bo cumpliaño 
Dora? 

— Dos popchi, Tan Chichi. 

— Pero ta kico bo ta haci cu dos 
popchi? Un mes ta bastante. 

— Si, pero mama sa bisa tur ora, 
cu semper bo sa duna mitar so 
di loque bo priminti. 


Un señora tabata den su camber ora 
cu e cria di cas a bin bisa e siguien- 
te: 

— Señora, tin un homber den sala 
ta spera ariba bo. 

— Awel, ofrece e homber ey un 
stul. 

— Esey no ta yuda cu nada señora. 
E kier e mueblacion di e cas 
completo. E ta un deurwaarder. 

Un homber tabata kier a drenta un 
teatro pa mira un cantante feme- 
nino canta. Pero e homber cu taba- 
ta tuma e kaarchinan di entrada no 
kier a lage drenta paden. E homber 
a rabia y a puntre e siguiente: 

— Pakico bo no kier pa mi drenta 
paden? 

— Pasobra e sorprano actualmente 
ta cantando, y si mi mester ha- 
bri e porta pa bo, tur e hende- 
nan cu ta paden ta haya chens 
di corre sali pafor. .. 

Sin bati ariba e porta di baño Pablo 
kende tin varios aña den servicio na 
cas di un famia rico a camna drenta 
e baño. Net na e momento ey e se- 
ñora di e cas tabata cla pa kita su 
paña pa tuma un baño. E señora a 
spanta ora cu e la mira su sirviente 
den su baño y a bisa: 

— Pablo, ta ki sorto di manera esa- 
ki ta! Bo'n sabi cu bo mester 
bati ariba e porta di baño pro- 
me cu bo drenta paden. Figura 
bo mes, cu mi tabata desnudo y 
bo a camna drenta paden. 

— Esey no por pasa nunca señora. 

— Y di con no? 

— Pasobra prome cu mi drenta e 
baño semper mi ta wak door di 
e buraco di yabi prome . . . 

♦ 


imtnptro 


Si bo bisa cu e bailarina aki di 20 
aña di edad tin un bunita curpa bon 
forma, anto bo ta correcto den bo 
opinion. Ademas e bailarina Alison 
Bell tin dos diente cu no conoce ki- 
co ta compacion. Un dama cu sigur 
sabi con pa defende su mes. 

Y ta exactamente e dos dientenan 
grandi cu e tin ta cambia su perso- 
na den un bunita mucha muher 
vampiro inocente cu ta loco tras di 
sanger pa kita su sed. Pa e motibo 


aki e la ser escohi como e persona 
capacita pa actua den e TV-serie di 
e comico Ingles Benny Hill. Pero no 
ta pa e motibo ey bo por tuma e ri- 
sico di pasa bo man ariba e bailari- 
na aki sin cu bo tin un handschoen 
bisti! Ademas tambe Alison a ser 
aserca pa actua den e peliculanan di 
Hulk, e homber conoci pa su color 
berde. Asina ta nos por bisa bon cla 
cu e belleza aki tin un talento enor- 
me cu ne. Y esaki e la demostra va- 


rios vez caba ora cu e ta ariba ense- 
nario pa laga e publico goza y dis- 
fruta di su bailenan y canto. Y pa 
no lubida di menciona, e preciosi- 
dad aki varios vez sa actua tambe 
den peliculanan comercial. Alison 
sigur ta un vampiro cu ta bon bini 
serca tur hende homber durante t 
mei-anochi. Y ta kende no kier 
sacrifica un poco di su sanger pa un 
belleza asina! 

HUMOR PA PROTEHA 
BO SALUD CU 
”LOS WOIS WOIS” 

Aha, awor mi ta comprende ta di con bo 
meyanan semper tin buraco! 

Mi kier sa cu e refere ey ta tumando 
parti pa su paisano. 



Muebleria TU HOGAR 


Prijsnan di 
Regalo! 


VÁLENTINE DAY ta pa bosonan tambe parehanan, casa. 

Dia de los enamorados ta un gran ocacion pa 
re-confirma, bo cariño pa bo ser queri. 

Un regalo cumpra na MUEBLERIA TU HOGAR 
sigur lo yuda mantene e felicidad den bo Hogar. 

TU HOGAR, BO MUEBLERIA CU DEN ’83 ATROBE TA NA CABEZ 


Fergusonstraat 22 
Tel: 21371 -23690 


Dakota Aruba N.A. 

CALIDAD UNICO 

06TENIBLE 

NA 

TUR TIENDA 
Y 

SUPERMERCADO 



GENERAL COMMISSION AGENTS 
Tel. 22269 


Amaretto di Saronno.The Original. 

From the Village of Love. 


OBTENIBLE 
NA . 
TUR 
TIENDA 
Y 

DELICATESSEN 

Fergusonstraat 116 



CELEBRA 
VALENTINE DAY 
CU E BEBIDADI 
'LOS ENAMORADOS' 


AGENTE: 

MERCURIUS TRADING 
COMPANY 

Tel: 21470- 22345 













